cyanic-selkie/wikianc huggingface dataset:
Rødt hav
Handling
Etter flere anspente minutter, blir kommunikasjonen fikset, og de kan endelig se den fullstendige meldingen. Dette viser seg å være et dementi, og at rakettutskytingen er avbrutt fordi Radchenko og hans opprør har blitt slått ned. Etter hjemkomsten til basen, blir både Ramsey og Hunter satt foran et tribunal hvor de skal svare for sine handlinger. Nemnda refser beggene mennene for ikke å ha løst problemene mellom dem, men ingen av dem blir straffet. På grunn av Ramseys personlige anbefaling, får Hunter kommandoen over sin egen ubåt samtidig som Ramsey går av med pensjon.
Davenport University
Davenport University er et privat, ikke-kommersielt universitetssystem med hovedkvarter i Dearborn, delstaten Michigan i USA. Det er også to campuser i Grand Rapids, én i Kalamazoo og på femten andre steder i Michigan, samt to campuser i delstaten Indiana.
Det ble grunnlagt 1985.
Studenttallet ved Davenport var i 2006 på i alt 12 617 studenter, med US$ 9 956 i skolepenger. Fagkretsen undervises opp til Mastergrad.
Rafael Benítez
Rafael Benítez (født 16. april 1960 i Madrid) er en spansk fotballtrener og tidligere fotballspiller.
Han har tidligere vært manager i Real Madrid CF, (2004-2010), SSC Napoli (2013-2015) og seks forskjellige lag i Spania.
Benítez ble den tredje manageren, etter Bob Paisley og José Mourinho, som vant UEFA-cupen og Mesterligaen to sesonger på rad. Han er også den første manager som gjorde dette med to ulike klubber. Han ble den andre Liverpool-manageren, etter Joe Fagan, som vant Mesterligaen i sin første sesong i klubben. 3. juni 2010 ble Benitez løst fra kontrakten sin i Liverpool FC.
Familie
Benitez var født inn i en middelklassefamilie i Madrid. Faren, Francisco Benítez, jobbet med hotell og moren er Rosario Maudes. Hun var stor fan av Real Madrid, mens hans far støttet rivalen Atlético Madrid. Francisco døde i desember 2005, mens Benitez var i Japan med Liverpool FC i FIFA Club World Championship 2005. Benitez er den nest yngste av i alt tre søsken. Hans eldre bror, også med navnet Francisco, er født i 1959. Hans søster, Rosario, ble født flere år senere. I 1988 giftet Benitez seg med jusprofessoren Maria di Montseratt. De har to døtre sammen, Claudia (født 1999 i Madrid) og Agatha (født 2002 i Valencia).
2001–2002 - Spanske mestere
I 2001 fikk Benítez jobben som manager i Valencia CF, som erstatning for Hector Cuper. Klubben hadde kontaktet Javier Irureta, Mané og Luis Aragonés og fått avslag fra alle tre. Men klubbens direktør Javier Subirats så potensialet i Benítez og jobbet for å få han. Trass i tapet av Gaizka Mendieta, arvet han et lag med potensial fra Cuper. Santiago Cañizares, Roberto Ayala, Rubén Baraja, David Albelda, Vicente Vicente Rodríguez og Pablo Aimar sørget for kjernen i et allerede sterkt lag.
Fansen til Valencia CF ble snart vunnet av Benítez ettersom han innføte en mer offensiv spillestil. Han la også opp til mer bruk av både Mista og Curro Torres, og Mista ble toppscorer for Valencia med 19 mål i 2003–04-sesongen og Curro Torres ble en etablert spiller. I 2002 førte disse taktikkene til Benítez kunne lede Valencia til deres første La Liga-tittel på 30 år, og en seiersmargin med syv poeng til annenplassen og Deportivo de La Coruña.
Den neste sesongen, 2002–03, ble en skuffelse, da klubben ikke klarte å forsvare tittelen. De ble nummer 5 i serien, hele 18 poeng bak mestrene Real Madrid C.F.. Denne sesongen debuterte også Benítez som manager i Mesterligaen. Valencia CF nådde kvartfinalen, der de ble slått ut av F.C. Internazionale Milano.
2003–04 - La Liga-/UEFA-cup-seier
2003–04-sesongen ble annerledes. Valencia vant La Liga tre kamper før slutt, og slo deretter Olympique de Marseille 2–0 i finalen i UEFA-cupen. Trass i all denne suksessen, ble Benítez uvenner med direktør Jesus Garcia Pitarch om kontrollen av nye spillerkjøp, og om klubbens dårlig evne til å signere de spillerne han ønsket. Disse meningsforskjellene førte til at Benitez sa opp som manager i Valencia i juni 2004. Benítez uttalte i den forbindelse at «jeg spurte etter en bort, og de kjøpte meg en lampeskjerm», med referanse til de spillerne han ønsket at klubben skulle kjøpe.
2004–05 - Vinnere av Mesterligaen
Benítez hadde akkurat ankommet til Liverpool da Michael Owen ble solgt til. Han signerte like etterpå flere spillere fra La Liga, som Luis García, Fernando Morientes og Xabi Alonso. Under sin første sesong klarte Benítez ikke å forbedre lagets form i Premier League. Nøkkelspillere som Steven Gerrard, Milan Baroš, Djibril Cissé, Xabi Alonso og Dietmar Hamann miste mye av sesongen på grunn av skader, og Liverpool klarte ikke å utfordre Chelsea og Arsenal om ligatittelen. Laget endte tilslutt på femteplass, men kom til finalen i Ligacupen, der de tapte 3-2 (etter overtid) mot Chelsea på Millennium Stadium.
I Mesterligaen var historien helt annerledes, trass i en dårlig start. Liverpool begynte med en lite imponerende 2–1 sammenlagtseier over sveitsiske Grazer i kvalifiseringsrunden og var bare minutter unna å bli slått ut i gruppespillet, da et mål i det 87. minutt av Gerrard slo Olympiacos 3–1 og sørget for at klubben var blant de siste 16 i turneringen. Bayer Leverkusen ble slått 3–1 både hjemme og borte, og ble etterfulgt av et møte med Juventus som ble slått 2–1 sammenlagt.
I semifinalen møtte Liverpool Chelsea, som var ledere av Premier League og favoritter til å vinne turneringen etter å ha slått Barcelona tidligere. Chelsea hadde allerede slått i Ligacup-finalen og to ganger i serien. Etter et målløst oppgjør på Stamford Bridge, sørget et tidlig mål fra Luis García at Liverpool vant 1–0 sammenlagt og gikk til finalen mot AC Milan. I det som ble en klassisk finalen, kom Liverpool tilbake, etter å ha ligget under 3–0 ved pause og klarte å utligne til 3–3, på litt over 6 minutter, og vant tilslutt finalen etter straffesparkkonkurranse, med hjelp fra Jerzy Dudek, som ga Liverpool sin historiske femte Europa Cup-seier. Benítez sin rolige og metodiske tilnærming ved pause, har blitt brukt til å forklare hvordan spillerne klarte det utrolige etter pause.
2005–06 - FA-cup-vinnere
Foran 2005–06-sesongen forsterket Benítez Liverpool-laget med å signere Peter Crouch, Mohamed Sissoko, Pepe Reina, Boudewijn Zenden og Daniel Agger, sammen med tidligere Liverpool-spiller (og favoritt blant fansen) Robbie Fowler i transfer-vinduet i januar 2006.
Selv om Dudek var med og ga Liverpool sin femte seier i Mesterligaen i mai 2005, var ikke det nok til å sikre han førsteplassen, etter at José Manuel Reina Páez ankom og tok denne plassen med en gang. Benítez ga også slipp på andre viktige spillere fra finalen og sluttspillet, nemlig Vladimír Šmicer og Igor Biscan. Benítez solgte også to av sine andre tidligere signeringer; Josemi og Antonio Núñez etter at de ikke klarte å etablere seg på førstelaget.
Forbedringene av laget sørget for en sterk forbedring av formen i Premier League der laget endte på en bronseplass, og kvalifiserte seg for Mesterligaen i 2006-2007, og mistet andreplassen med et lite poeng. Liverpool vant FA-cupen, der de slo ut Manchester United F.C. og Chelsea F.C. på vei til finalen mot West Ham Utd. Historien gjentok seg der, da Merseyside-laget kom bakfra og vant finalen etter nok en straffesparkkonkurranse, etter en dramatisk 3-3 kamp. Liverpool ble liggende under 2–0 og 3–2 på overtid, da Steven Gerrard scoret en dramatisk sen utligning med et langskudd, Denne gangen ble Pepe Reina keeperhelten, da han reddet tre av straffene, og sikret laget pokalen.
Da han vant FA-cupen, ble Rafa den første manager i historien til Liverpool Football Club som har vunnet to større trofeer i begge av sine to første sesonger i klubben.
2. juni 2006 signerte Benitez en ny fireårskontrakt med Merseyside-laget.
2006–07 - Nok en Mesterliga-finale
Engelsk presse spådde at Liverpool ville utfordre Chelsea for seriemesterskapet, etter at Benitez signerte angrepsspillere som Craig Bellamy og Dirk Kuyt samt vinger som Jermaine Pennant og Mark González, en tro som bare ble forsterket da laget hans vant Community Shield med en 2–1-seier over Chelsea.
Selv om Liverpool kvalifiserte seg for cupspillet i Mesterligaen to kamper før slutt (en ny rekord for klubben), og så gikk videre med å vinne gruppen da en kamp gjenstod, ble Benítez sin fremtid ved klubben satt under søkelys etter flere dårlige bortekamper i serien; hvorpå hans agent skal ha uttalt at Rafa vurderte tilbud fra Italia. Benítez selv sendte raskt ut en pressemelding fra klubbens hjemmeside, der han forpliktet seg til klubben for en lang tid fremover.
Liverpools 2006–07-sesong i Mesterligaen ble en suksesshistorie. Etter å ha vunnet gruppespillet, ble de trukket ut mot de regjerende mestrene FC Barcelona i den første runden av cupspillet. Benítez sitt lag fikk ikke den ideelle forberedelsen til kampen, da det ble meldt om et sammenstøt mellom Craig Bellamy og John Arne Riise noen dager før de vant kampen 2–1 på Camp Nou. This was seen as a major test of Benítez's man-management at the time and he subsequently fined both players. Bemerkelsesverdig, ble Riise og Bellamy de to målscorerne i kampen, og Liverpool holdt så Barca til et 0–1-tap hjemme på Anfield, noe som sendte laget videre på bortemål. I forberedelse til den andre kampen, hadde Barças nederlandske trenger, Frank Rijkaard, beskrevet Liverpools spillestil slik: «The style Liverpool have - quite physical and tactically disciplined - once you have seen a couple of their games you know how they play.»
Etter å ha slått PSV Eindhoven 4–0 sammenlagt i kvartfinalen, trakk Liverpool Chelsea i semifinalen. I den første kampen tapte Liverpool 1–0 borte for Chelsea, men vant returkampen med 1–0 før de vant 4–1 i straffesparkkonkurransen. Etter kampen sa Liverpools nye eier George Gillett: ''«Rafa has been tremendous … We knew of him but I don't think we realized how good he was, and not just as a coach. Not only was he a brilliant coach but he is a very sharp, savvy businessman. He knows what he wants and how to get it. The more we have seen of him the more impressed we have become.»'' Under straffesparkene, kunne en se Rafa sitte på banen med kryssede ben. Han forklarte senere at det var for å sørge for at fansen bak han klagde på at de ikke kunne se skikkelig.
Liverpool møtte så AC Milan i Athen den 23. mai 2007 i en reprise av oppgjøret to år tidligere, men denne gang endte det med et 2–1-tap etter to mål av Filippo Inzaghi. Etter tapet krevde Benítez at klubbens nye eiere måtte støtte han i kjøp av nye spillere dersom Liverpool skulle forbedre seg.
2007–08 - Pengemangel og krise
Benítez slapp flere spillere om sommeren, inklusive populære spillere som Robbie Fowler, Luis García, Jerzy Dudek, samt Djibril Cissé og Craig Bellamy. Benitez prøvde å signere Gabriel Heinze fra Manchester United, men den 21. august 2007 bestemte en komite i FA at Manchester United ikke måtte selge spilleren til en rivaliserende klubb.
Liverpools nye eiere Tom Hicks og George Gillett ga Benítez transfer-penger for å konkurrere med konkurrentene Manchester United og Chelsea. Benítez satte en ny overgangsrekord da han signerte Fernando Torres fra Atlético Madrid, samt kjøpte Ajax' unge nederlandske angriper Ryan Babel, Yossi Benayoun, Lucas Leiva og Andrij Voronin på Bosman-overgang. Under for-sesongen signerte han også flere unge spillere, som Nikolay Mihaylov, Dean Bouzanis, Krisztian Nemeth, Andras Simon, Peter Gulacsi samt Dani Pacheco og Gerardo Bruna.
Liverpool fikk en god start på serien, og tapte ikke en kamp før i slutten av November, og ledet serien for første gang under Benítez etter en 6–0 seier over Derby County F.C.. Trass i dette sørget dårlige resultater i Mesterligaen og en uenighet over fremtidige penger til spillerkjøp til en offentlig krangel med klubbens eiere, som utspilte seg i media mot slutten av november. Mediadekningen resulterte i en overveldende støtte av fansen til Benitez som kluminerte med en mars til støtte for Benítez foran den avgjørende hjemmekampen i Mesterligaen mot Porto, som laget så vant 4–1. Der ble senere avslørt at på den tiden ble Jürgen Klinsmann tilbudt jobben i Liverpool før han senere aksepterte stillingen i Bayern München, mens Benítez ble koblet til sin gamle klubb, Real Madrid.
Benítez vant ingen trofeer denne sesongen, og laget ble slått ut av Fa-cupen hjemme av Barnsley F.C., og tapte nå for Chelsea i semifinalen i Mesterligaen. Men trass i mangelen på sølvtøy, var snakket fremdeles konsentrert om ting utenfor banen, men Benítez i midten av en maktkamp i styret av Liverpool FC.
2008–09
Benítez var nær ved å slutte i Liverpool sommeren 2008 da styret ikke ville stille seg bak hans ønske om å kjøpe Gareth Barry fra Aston Villa. Benítez ville selge Xabi Alonso for å finansiere kjøpet av Barry, en avgjørelse som ikke ble møtt med jubel fra The Kop. Benítez tok imidlertid affære på områder han mente var svake, gjennom å kjøpe spillere som Robbie Keane, Andrea Dossena og Albert Riera. En tror at Benítez prioriterte å kjøpe Barry fremfor Keane, men adm.dir Rick Parry valgte å først bruke 20 millioner pund for Keane for så å stoppe Barry-handelen, noe som førte til spenninger mellom de to, som ville dukke opp igjen senere i sesongen.
Trass i problemene utenfor banen, fikk Liverpool en imponerende start på 2008–09-sesongen, og fikk sin beste start noensinne av Liverpool i Premier League. Benítez fikk sin første seier over Manchester United på Anfield i serien den 13. september og fortsatte med å slå Chelsea borte på Stamford Bridge den 25. oktober, noe som gjorde at Chelsea stoppet på 86 hjemmekamper uten tap. Det ble annonsert den 7. november 2008 at Benítez hadde begynt forhandlinger for en forlenging av kontrakten sin med klubbeierne Tom Hicks og George Gillette. Den 14. november fikk Benítez prisen Barclays Premier Premier League Manager of the Month, for Liverpools fire strake seiere i serien.
En nyresteinoperasjon i desember betydde at Benítez ikke var tilstede da Liverpool spilte 1–1 borte mot Arsenal, selv om han sendte instruksjoner via telefon til assistent Sammy Lee, som også var ansvarlig for de to neste kampene, med Benitez tilstede fra tribunen. Liverpool avsluttet kalenderåret på top av Premier League for første gang siden 1996.
Men Benítez var fremdeles på kant med eierne av Liverpool, og avslo offentlig et kontraktstilbud, og forlangte samtidig mer kontroll over kjøp og salg. I januar transfer vinduet ble så Robbie Keane solgt tilbake til Tottenham Hotspur, der noen i media hevdet at han ble ofret i en maktkamp mellom Benítez og klubbens eiere. Kombinert med dårlige resultater på banen, inklusiv tap i FA-cup for rivalene Everton, og et media-angrep på Manchester United boss Alex Ferguson, begynte noen av motstander-fansen og journalister å hevde at Benítez holdt på «knekke» av trykekt ved å lede serien, noe Benítez selv avviste. Benítezs tilhengere argumenterte med at hans handlinger flyttet fokus vekk fra spillerne som ikke spilte så bra da, samt vekk fra kaptein Steven Gerrard, som var under tiltale for overfall etter en hendelse på en nattklubb.
Like etter en 1–1-kamp hjemme mot Manchester City F.C., som sendte Liverpool lenger bak ledende Manchester United, begynte ryktene å gå om at Benítez ville slutte eller muligens bli sparket, noe som i tur gjorde at bookmakere stoppet å ta imot spill på at så ville skje. Klubben sendte så ut en uttalelse som kalte ryktene for «latterlige». Selv om Rick Parry bare noen dager senere annonserte at han ville forlate klubben ved slutten av sesongen, ble det meldt at det ikke hadde noe med hans forhold til Benitez. Han på sin side, ledet Liverpool til kvartfinalen i Mesterligaen med en 5-0 seiere sammenlagt over Real Madrid. Fire dager senere, vant Liverpool på Old Trafford for første gang i serien under ledelse av Benitez da de slo Manchester United 4-1. 18. mars 2009 signerte Benitez en ny forlenging av kontrakten sin frem til 2013 med Merseyside-laget. I forbindelse med signeringen uttalte Rafa: « Mitt hjerte er i Liverpool Football Club, slik at jeg er henrykt over å ha signert denne nye avtalen» og «Jeg elsker klubben, fansen og byen og med en klubb som dette med supportere som dette, kunne jeg ikke si nei til å bli. Jeg har alltid gjort det klart at jeg ønsker å være her i lang tid og når jeg har fullført min nye kontrakt vil det bety at jeg har tilbrakt mer enn et tiår i Liverpool.» Den nye kontrakten innebar at Benitez fikk styre selv klubbens transferbudsjett, ta kontakt med spillere han var interessert i, og jobbe sammen med den nye daglig leder som skulle overta etter Rick Parry.
Åtte dager etter storseieren over Manchester United, fortsatte Liverpool framgangen den 22. mars ved å slå Aston Villa hele 5-0 hjemme på Anfield, med tre mål av blant andre Steven Gerrard. I Mesterligaen tapte imidlertid Liverpool i kvartfinalen mot Chelsea, med 1-3 hjemme på Anfield, og 4-4 på Stamford Bridge i en kamp som mange umiddelbart utropte som en klassiker. En uke senere spilte de igjen en klassisk 4-4 kamp, denne gang hjemme i serien mot Arsenal, der Andrej Arsjavin scoret fire for The Gunners, mens Benayoun og Torres scoret to hver. Selv om resultatet og spillet her var spektakulært, betydde det at seriemesterskapet i praksis var tapt til Manchester United.
Chelsea FC
Chelsea bekreftet 21. november 2012 at klubben hadde ansatt Benitez som midlertidig manager frem til sesongslutt 2012/2013. Han tok over etter Roberto Di Matteo, som fikk sparken samme dag. Rafas første kamp var i det målløse hjemmeoppgjøret mot Manchester City fire dager etter ansettelsen, og ble markert ved at hjemmelagets supportere buet mot spanjolen i hele kampen, samt viste frem plakater med beskjeder som «Rafa out». Det ble heller ingen bedring i den andre kampen mot Fulham, som også endte målløst, noe som var første gang siden september 2007 at laget ikke hadde scoret i to strake hjemmekamper. For andre kamp på rad ble også Benitez pepet ut av hjemmefansen. Den tredje kampen ble enda verre, da Chelsea tapte 3-1 borte mot West Ham. Rafa selv innrømmet at han etter dette, var redd for å få sparken. Benitez sin første seier kom 5. desember i 6-1 seieren i Mesterligaen over Nordsjælland. Storseieren hjalp ikke, og den regjerende mesteren ble slått ut, og ble dermed den første regjerende mesteren som ble slått ut før cupspillet. Den første seieren i Premier League kom 8. desember med 3-1 borte over Sunderland. VM i fotball for klubblag 2012 brakte heller ingen særlig opptur for spanjolen, da Chelsea tapte 1-0 i finalen mot Corinthians 16. desember.
Newcastle
Den 11. mars 2016 fikk Steve McClaren sparken i Newcastle. Rafa Benitez ble bekreftet den 11. mars 2016 skrev en treårskontrakt. Han ble dermed den tredje utenlandske manageren til å lede Newcastle United FC. Han startet sin første sesong i Newcastle ved å forsøke å redde dem fra nedrykk. Dette gikk ikke, men likevel valgte både Newcastle og Benitez å fornye kontrakten tross nedrykket. Benitez har etter kort tid oppnådd heltestatus blant Newcastle-fansen.
24. juni 2019 ble det klart at Benítez og Newcastle ikke ble enige om ny kontrakt.
Meritter som manager
Real Madrid
Extremadura CF
CD Tenerife
Valencia
Liverpool FC
Chelsea FC Personlige
Hedersbevisninger
Benitez ble i juni 2008 tildelt en æresdoktorgrad ved Miguel Hernandez-universitetet i Elche, på grunn av sine vitenskapelige metoder i treningsopplegget han fulgte som manager.
Statistikk som manager
''Oppdatert 8. desember 2012''
Dallas Baptist University
Dallas Baptist University er et privat, baptistisk universitet i Dallas, delstaten Texas i USA. Det ble grunnlagt i 1965, men bygger på et baptistisk college i Decatur, Texas fra 1898.
Skolene ved DBU omfatter:
Studenttallet i 2006 var 5 153, og skolepengene dette året var US$ 13 650. Det gis undervisning opp til Mastergrad, og fagkretsen er de klassiske liberal arts-disipliner.
Alf Hellevik
Alf Kolbjørn Hellevik (født 28. juni 1909 i Fjaler, død 8. november 2001 i Askvoll) var en norsk filolog og ordbokforfatter. Han var en aktiv nynorskmann hele livet, og han er spesielt kjent for sitt standardverk Nynorsk ordliste.
Hellevik blei cand.philol i nordisk ved Universitetet i Oslo i 1938 på ei avhandling om Fjaler-målet. Han studerte også i København, Århus og Lund.
Fra 1946 var han knytta til redaksjonen Norsk ordbok over det norske folkemålet og det nynorske skriftmålet. Han var hovedredaktør for verket fra 1948 til 1978, da Magne Rometveit overtok. I 1972 blei han tilsatt som dosent og leder for nynorskavdelinga ved Norsk leksikografisk institutt ved Universitetet i Oslo, en stilling han hadde fram til pensjonsalderen (1977).
I 1959 kom Hellevik inn som medredaktør (sammen med Einar Breidsvoll) ved andre utgave av Det Norske Samlagets Nynorsk ordliste. Fra 1962 var han eneredaktør for stadig nye utgaver av dette standardverket, som kom både i en normalutgave og en utvida utgave. Ordlista er blant de mest sentrale verk innen normering av nynorsk i etterkrigstida. Den omtales ofte bare som Hellevik.
Hellevik var medlem av Norsk språknemnd fra 1952 til 1972, og videre av Norsk språkråd til 1988. Han hadde ledervervet i språknemnda i flere perioder. Han var medlem av Norges almenvitenskapelige forskningsråd fra 1962 til 1970
Han var æresmedlem i Samlaget, i Studentmållaget i Oslo og i Noregs Mållag, alle organisasjoner der han hadde hatt sentrale verv.
Hellevik var en ivrig formidler. Han skreiv en rekke fagartikler og populærevitenskapelige bidrag, og han deltok også i radioprogrammer som God norsk, Ordet og Norsk på ny i Norsk rikskringkasting.
Han oversatte Kongsspeglen fra gammelnorsk.
Alf Hellevik er far til samfunnsforskeren Ottar Hellevik.
Don Carlos, hertug av Molina
Don Carlos, hertug av Molina, fullt navn Carlos María Isidro Benito de Borbón y Borbón-Parma (født 29. mars 1788 i Aranjuez, død 10. mars 1855 i Trieste) var den andre gjenlevende sønn av kong Karl IV og hans hustru Maria Luisa av Parma. Som infante ble han karlistenes tronpretendent  da han i 1830 ble fratatt arverett til den spanske tronen til fordel for broren, kong Ferdinand VIIs datter, den senere dronning Isabella II. Dette utløste etter hvert en misnøye med denne kongelinjen, senere kalt alfonso-linjen etter de to kommende kongene Alfonso XII (1874–1885) og Alfonso XIII (1886–1931)
Røyksopper
Røyksopper (Lycoperdon) er en slekt av sopper som systematisk er plassert i skivesoppordenen til tross for at de ikke produserer sporer på skivelignende strukturer.
Tidligere tilhørte flere lignende slekter en egen familie kalt Lycoperdaceae. Slektene røyksopper, storrøyksopper (Calvatia) og eggrøyksopper (Bovista) har nå blitt plassert i familien Agaricaceae og potetrøyksopper (Scleroderma) er flyttet til rørsoppordenen. Mange sopper med navn som slutter på «-røyksopp» er derfor ikke omfattet av slekten røyksopper. De er alle kjennetegnet av at sporene spres i røyklignende skyer etter at fruktlegemet sprekker.
Sopper i denne slekten regnes som spiselige så lenge de er helt hvite tvers gjennom. Flere av artene er oppgitt som matsopper ifølge «normlisten for soppkontrollører» som utgis på vegne av Norges sopp- og nyttevekstforbund. Giftige potetrøyksopper er ikke hvite inni.
Arter
Ifølge Catalogue of Life omfatter slekten følgende arter. Norske navn følger Artsdatabanken.
Aleksandra Seljeseth
Aleksandra Seljeseth (født 2000) er en norsk politiker (Ap). Hun ble i 2019 valgt inn i kommunestyret i Tromsø kommune for Arbeiderpartiet. Hun er fraksjonsleder i oppvekst- og utdanningsutvalget i Tromsø kommune. Hun ble i 2020 valgt inn i sentralstyret for AUF. I dag er hun rådgiver for Arbeiderpartiet sin stortingsgruppe.
Utdanning
Hun gikk på Kongsbakken VGS i Tromsø, og har tatt et årsstudium i russisk ved UiT i Tromsø. I dag studere hun markedsføring i Oslo ved Høyskolen Kristiania.
Diverse
Aleksandra er tospråklig, med norsk og russisk som hjemmespråk.
Arvid Mörne-prisen
Arvid Mörne-prisen er en litteraturpris oppkalt etter forfatteren og poeten Arvid Mörne og deles ut av Svenska folkskolans vänner til unge finlandssvenske forfattere under 30 år. Annethvert år deles den ut for noveller og annethvert for dikt. Prisen har blitt delt ut siden 1987.
Nils-Aksel Mjøs
Nils-Aksel Danbolt Mjøs (født 7. mai 1935 i Bergen) er en norsk teolog og statsstipendiat.
Han har artium fra 1955, ble cand.theol. ved Universitetet i Oslo 1962, praktikum 1963. Han har arbeidet som prest i Alstahaug fra 1964, i Vefsn fra 1968, som stiftskapellan i Sør-Hålogaland bispedømme fra 1971, som sogneprest i Osterøy fra 1975 og som fast vikarprest i Bjørgvin bispedømme 1984-94.
Mjøs ble utnevnt til statsstipendiat i 1994. Som statsstipendiat har han arbeidet med Paul Tillichs teologi, med nynorsk salmehistorie etter Blix, og med nordsamisk språk. Han har fungert som Bjørgvin bispedømmes konsulent i forbindelse med samiske gudstjenester.
Han er bror av Ole Danbolt Mjøs.
Republikken Kongo under Afrikamesterskapet i friidrett 2004
Republikken Kongo deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo. Nasjonen tok ingen medaljer under mesterskapet.
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Wyomia Tyus
Wyomia Tyus (født 29. august 1945) er en tidligere amerikansk friidrettsutøver. Tyus vant tre OL-gull i løpet av karrieren.
I årene som fulgte vant hun flere nasjonale mesterskap på sprintdistansene, og gull på 200 meter under de panamerikanske lekene. Under OL 1968 stilte hun opp som tittelfdorsvarer på 100 meter. I finalen vant hun på ny verdensrekord (11,0). Hun ble nummer seks på 200 meter, og var ankerkvinne på det amerikanske laget som tok gull på stafetten. Her satte hun sin andre verdensrekord, og tok sitt tredje OL-gull.
Hun vant gull på 200 meter under de Panamerikanske leker 1967 i Winnipeg i Canada.
Bodhidharma
Bodhidharma (sanskrit: बोधिधर्म, kinesisk: 菩提達摩, pinyin: Pútídámó eller bare Dámó; japansk: ダルマ, Daruma, vietnamesisk: Bồ-đề-đạt-ma, fødsels- og dødsår varierer mellom forskjellige kilder) var en buddhistmunk og misjonær som ved slutten av 400-tallet introduserte eller skapte den buddhistiske skole som i Kina kalles chan (og som på norsk er mer kjent under sitt japanske navn, zen). Bodhidharma skal i Kina fremfor alt ha virket ved Shaolintemplet i dagens Henanprovins og han er foruten til chanbuddhismen også knyttet til kung fu og te drikking.
Hans historisitet er riktignok delvis på det rene, men det er egentlig ikke lett å si noe sikkert om hans liv og virke ettersom legendene om ham oppstod flere århundrer etter hans død og stadig vekk ble utbrodert. Men legendene tilsier at Bhodidharma var en tamilsk prins i Pallavadynastiet i Sør-India, som reiste til Kina for å misjonere bort kunnskap han tok med seg fra India. Denne kunnskapen bestod av blant annet kampsport og ikke minst medisin, som fortsatt blir brukt den dag i dag. Han blir i dag sett på som Kung Fu'ens far, og blir tilbedt over store deler av Øst-Asia.
Kjente tekster som er tilskrevet Bodhidharma, og som er oversatt til norsk er: Praksisbeskrivelsen: To innganger, Kretsløpstalen, Oppvåkningstalen og Gjennombruddstalen.
Litteratur
Bodhidharma, Ødegaard, Rune (oversetter og introduksjon): Veien er Zen: Bodhidharmas lære, krystiania 2013
Hanne Dancke Arnesen
Hanne Dancke Arnesen (født 15. november 1988) er en norsk stemmeskuespiller.
Hun er mest kjent for å ha dubbet mange filmer og tv-serier for barn til norsk. Hun har blant annet vært med å dubbe filmene om Harry Potter, og er stemmen til Hermine Grang. Hun har også dubbet i filmene om Narnia, der hun har stemmen til Susan Pevensie.
USS «Jason Dunham» (DDG-109)
USS «Jason Dunham» (DDG-109) er en amerikansk destroyer i Arleigh Burke-klassen med hjemmehavn i Norfolk i Virginia. Skipet, som er oppkalt etter korporal Jason L. Dunham som ble dødelig såret i Irak, tilhører Atlanterhavsflåten i den amerikanske marinen.
Ludvig V av Hessen-Darmstadt
Ludvig V (født 24. september 1577, død 27. juli 1626) var landgreve av Hellse-Darmstadt fra 1596 til 1626.
I 1604 fikk han en del av Hessen-Marburg etter at Ludwig IV av Hessen-Marburg døde barnløs. Den andre delen gikk til Moritz av Hessen-Kassel, men siden Moritz var kalvinist, gjorde Ludwig krav på hele Hessen-Marburg.
Tangled Threads
Handling
Margaret Wayne er hengiven ovenfor ektemannen John Rutherford Wayne, og deres lille sønn Sonny. Men ektemannen hennes er utro sammen med Rita Kosloff. En venn av familien, Philip Northrop, forteller deretter Margaret om ektemannens utroskap. For å gjøre mannen sin misunnelig later Margaret som hun er romantisk interessert i Philip, uten å vite at han virkelig er forelsket i henne. Etter at Philip impliserer Margaret i en kompromitterende situasjon, er ektemannen hennes ivrig etter å ta ut skilsmisse fra Margaret.
Philip får også full foreldrerett over sønnen deres, og gifter seg med Rita kort tid senere. Men Sonny blir deretter syk, og Margaret - som har utdannet seg til sykepleier - blir tilkalt for å ta seg av sin egen sønn. Hun redder guttens liv, og får samtidig John til å innse hans egne feilgrep. Men Philip bestemmer seg da for at den eneste veien ut er å drepe både seg selv og Rita.
Gullstein kirke
Gullstein kirke er en langkirke fra 1869 i Aure kommune i Møre og Romsdal fylke. Den er en del av Den norske kirke og hører til Ytre Nordmøre prosti i Møre bispedømme.
Byggverket er i tre og har 300 plasser. Kirken er dels utformet i stavkirkestil. Til forskjell fra tilsvarende kirker i Sogn/Sunnfjord (f.eks. Årdal kirke og Hauge kirke) også tegnet av Chr. Christie har ikke Gullstein forhøyet midtparti slik at midtskip og sideskip er samlet under ett saltak.
Traktaten ved More
Traktaten ved More ble inngått 30. august 1525 mellom Henrik VIII av England og den midlertidige franske regjeringen til Louise av Savoie, mor til Frans I av Frankrike. Det ble feiret av Henrik og de franske ambassadørene ved The More i Rickmansworth i Hertfordshire, et slott eid av Henriks sjefsminister, kardinal Thomas Wolsey.
England, som hadde vært plaget av trusselen om en fornyelse av Auld-alliansen mellom Frankrike og Skottland, og Frankrike gikk med på å hindre den skotske hertugen av Albany i å vende tilbake til Skottland.
Reineria
Reineria er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
Små til middelsstore gullbasser uten metallisk glans. Pronotum er tydelige smalere enn dekkvingene. På farge varierer de mye, men har ofte tallrike, små, hvite eller gule flekker.
Levevis
De voksne billene besøker blomster for å ete pollen.
Utbredelse
Slekten er utbredt i Sørøst-Asia.
Systematisk inndeling
Slekten har gjerne vært kjent som Astraea og artene blir noen ganger plassert i slekten Euglypta.
Eksterne lenker
Euglypta
EM i baseball 2012
EM i baseball 2012 (europamesterskapet i baseball) ble arrangert i Nederland i 2012.
Lincoln bispedømme (England)
Lincoln bispedømme er et anglikansk bispedømme med sete i Lincoln i England. Det utgjør del av provinsen Canterbury i England. Det var fram til 1584 katolsk. Det nåværende bispesete dekker i område det seremonielle grevskapet Lincolnshire.
Historie
I 1541 ble Peterborough og Oxford utskilt. Dette førte til at Lincoln ble bestående av to deler, nord og sør, uten direkte forbindelse. I 1837 ble den sørlige delen overført til andre bispedømmer: Bedfordshire og Huntingdonshire til Ely bispedømme; Hertfordshire til Rochester bispedømme; og Buckinghamshire til Oxford bispedømme. Også i 1837 ble grevskapet Leicestershire overført fra Lincoln til Peterborough (og ble det uavhengige Leicester bispedømme i 1927). Erkebiskopen av Nottingham ble overført til Lincoln bispedømme på samme tid.
Trondheims demografi
Trondheims demografi beskriver Trondheims befolkningsutvikling (demografi). Trondheim hadde ifølge Statistisk sentralbyrå 176,008 innbyggere pr 1. oktober 2011. , og den 30. september 2009 ble byens innbygger nummer 170 000 født. Dersom man medregner studentene som ikke melder flytting til byen, er det faktiske innbyggertallet vesentlig høyere. Trondheim er den tredje mest folkerike kommunen i Norge, men blir av SSB regnet som det fjerde største tettstedet.
8,4% av byens befolkning har innvandrerbakgrunn. Tabell: De 20 største innvandrergruppene i Trondheim etter landbakgrunn per 1. januar 2011:
Og tok de enn vårt liv
Og tok de enn vårt liv er en bok fra 1963 av Per Hansson som omhandler Peder Morsets, ektefellen Marits og sønnenes innsats og kamp mot okkupasjonsmakten under den andre verdenskrig.
Handling
Marit var datter til «bonden på Stugudal» som «forsømte sjelden noen anledning til å understreke at nest Vårherre kom fedrelandet». Hun giftet seg med Peder Morset (som hadde verv som blant annet lærer og klokker, samt verv i det lokale overformynderiet).
Våren 1942, i Peder Morsets siste tale foran menigheten i Selbu (der han var klokker) «mante han folket til å stå fast i kampen mot tyranniet, og han sluttet med noen linjer fra Vår Gud han er så fast en borg» – «Og tok de enn vårt liv – gods, ære, barn og viv – la fare hen, la gå – de kan ei mere få – Guds rike vi beholder».
Tormod Morset tok flere turer fra svenskegrensen til Klegset-gården i Selbu høsten 1941. . Fordi han på flere av turene fraktet enkeltvise radiosendere med våpen vedlagt, risikerte han dødsstraff om han og lasten ble pågrepet av okkupasjonsmakten. På flere av turene bar han lasten på ryggen den 90 kilometer lange turen fra svenskegrensen.
Familien flyktet fra Klegset-gården på den 1. mars 1943. Peder Morset og 10 andre motstandsfolk ble henrettet på Kristiansten festning 19. mai 1943.
Forordet
I bokas forord skrev forfatteren at «Det alt vesentligste av stoffet har jeg kunnet kontrollere riktigheten av, og skulle en og annen detalj være blitt unøyaktig, ber jeg om leserens forståelse for oppgavens vanskelighet».
Litteratur som ble benyttet av forfatteren var Forræderiets epoke, Gestapo i Norge, Hjemmestyrkene, Kompani Linge, Frå lærarstriden, Lærerne som falt, og artikler av og om Rinnan-saken i Adresseavisen, Nidaros og Arbeideravisa.
Helene Weber
Helene Weber (1881–1962) var en tysk politiker (Zentrum, senere CDU). Weber deltok i utformingen av både Weimarforfatningen fra 1919 og den tyske grunnloven av 1949 (Grundgesetz). Hun var blant de første kvinnelige karrierepolitikere under Weimarrepublikken og Forbundsrepublikken Tyskland (Vest-Tyskland).
Biografi
Weber ble født som det andre av seks barn i familien til folkeskolelærer Wilhelm Weber og Agnes Christiane van Gent.
Etter utdannelse som lærer var hun aktiv i katolske kvinneforbund og velgjørenhetsorganisasjoner. Hun arbeidet for kvinners deltakelse i alle samfunnsområder. I 1919 ble hun konsulent og fra 1920 til 1933 fikk hun eget embete (Ministerialrätin) i Preussens sosialdepartement. Weber ble dermed den andre kvinnen etter Gertrud Bäumer, som fikk et høyt embete i den prøyssiske forvaltningen. Hun ble i 1933 avskjediget av politiske grunner.
Hun var medlem av Preussens parlament fra 1921 til 1924 og av den tyske riksdagen fra 1924 til 1933. Hun talte i 1933 mot Hitlers fullmaktslov, men ble ved den avgjørende avstemningen presset til å stemme med fraksjonen. Hun mistet sin plass i riksdagen og arbeidet senere i ulike religiøse velgjørenhetsorganisasjoner.
Weber var overbevist om den samfunnsmessige solidaritet. Dette medførte at hun gikk inn for å oppheve arbeidsforholdet til tyske kvinner i statsforvaltningen, etter at de hadde giftet seg. Hun støttet også rikskansler Brünings sparepolitikk som førte til fattigdom og elendighet for mange mennesker.
Etter andre verdenskrig var hun medlem av rådet for den britiske okkupasjonssonen. I 1948 deltok hun i utformingen av den nye tyske grunnloven blant annet som medlem av Det parlamentariske råd. I arbeidet med grunnloven gikk hun mot en «skjematisk» likestilling mellom kvinner og menn, hun ville i tillegg bevare kvinners «egenverdi» (Eigenwert). Samtidig gikk hun imidlertid inn for å slå fast retten til lik lønn for likt arbeid. Hun var fra 1949 til 1962 medlem av Forbundsdagen.
Hun ble regnet som den mest innflytelsesrike kvinne i Unionen (CDU/CSU). Weber var medem av Vestunionens forsamling og fra 1950 til 1958 medlem av styret i Ligaen for katolske kvinneforbund. Hun var fra 1952 leder av rådet for det tyske helsevesenet for mødre (Deutsche Müttergenesungswerk).
Da Konrad Adenauer i 1961 innsatte Elisabeth Schwarzhaupt som den første kvinnelige statsråd, var det etter sterkt påtrykk fra Weber.
Ettermæle
Hun regnes av Arbeitsgemeinschaft Orte der Demokratiegeschichte å være blant de viktigste personer som i løpet av de siste 200 år, har bidratt til dannelsen av demokratiet i Tyskland.
Lontra (andre betydninger)
Lontra har flere betydninger.
To the Bone
To the Bone kan vise til:
Sikkerhetssenter
Sikkerhetssenter betegner et kurs- og kompetansesenter som driver kurs, opplæring og rådgivingsvirksomhet innen områder knyttet til helse, miljø og sikkerhet. Det finnes en rekke sikkerhetssentre i Norge, både privateide og underlagt offentlige skoler. En del av sikkerhetssentrene har godkjenning til å drive obligatorisk sikkerhetsopplæring som er krav innen olje-, gass- og maritim industri.
Kompetanseområdene er gjerne generelle HMS-kurs og kurs knyttet til brannvern, sjøredning og førstehjelp. Sentrene har gjerne brannfelt med muligheter for ulike branner som gassbranner og ulike væskebranner, samt røykdykking. Sjøredning skjer normalt fra plattformer der redningsbåter og mann over bord-båter brukes i trening.
Alexander Kielland-ulykken i 1980 førte til økt fokus på sikkerhet og gjennom Leiro-utvalget ble formelle krav til sikkerhetsopplæring etablert. Dette førte i sin tur til at en rekke sentre ble etablert over hele landet.
Krav til obligatorisk sikkerhetsopplæring stilles først og fremst av to sentrale aktører i Norge, Sjøfartsdirektoratet og Norsk olje- og gass.
Sjøfartsdirektoratet godkjenner sikkerhetssentre for opplæring i sikkerhet av sjøfolk til norske skip. Kursene er basert på IMO sine konvensjoner og grunnkurset har en varighet på 50 mens det videregående kurset har en varighet på 80 timer.
Norsk olje- og gass er en sammenslutning av operatører og andre som har virksomhet på norsk sokkel. NOG stiller krav til sikkerhetsopplæring og gir godkjenning og foretar revisjoner av sikkerhetssentre. NOG har en rekke ulike kurstyper. Det grunnleggende, obligatoriske kurset er «Grunnleggende sikkerhets- og beredskapsopplæring» med en varighet på 4 dager.
20 av de norske sikkerhetssentrene, både privat- og offentlig eide, er organisert i Norske sikkerhetssentres forening.
Utviklingen av kommunestrukturen i Minas Gerais/Vila de Sabará/Santa Luzia do Rio das Velhas
Dette er et stamtre som viser utviklingen av kommunene i Minas Gerais som har sitt opphav i bosetningen Vila de Sabará. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje. Dette er kun en utdrag av hele treet.
Nan
Nan kan vise til:
Tour des Fjords 2015
Tour des Fjords 2015 var et sykkelritt som ble arrangert 27. til 31. mai 2015. Som året før gikk rittet over fem etapper, startet i Bergen og ble avsluttet i Stavanger.
Alexander Kristoff vant de tre første etappene, mens hans lagkamerat Marco Haller vant sammenlagt,
Eugen Nielsen
Georg Eugen Nielsen (født 10. september 1884, død 10. juli 1963 ) var en arkitekt, gårdeier, nasjonalsosialist, forlagssjef, propagandist og partistifter, antifrimurer-konsulent for okkupasjonsmakten under krigen og engasjert samler av blant annet våpen.
Virksomhet før andre verdenskrig
Under unionsoppløsningen var Nielsen soldat. Han ble utdannet arkitekt og opparbeidet seg en eiendomsportefølje. Inntektene fra hans virksomhet som gårdeier på Oslos østkant gjorde Nielsen i stand til å engasjere seg på heltid for politikken, og da særlig for hans hjertebarn: avsløringen av den jødisk-frimurerske verdenssammensvergelse.
Antiforlaget
I 1928 startet Nielsen forlaget «Antiforlaget A/S», for å utgi og distribuere antisemittisk og antifrimurersk litteratur, og ble med dette en av nasjonalsosialismens første propagandister i Norge. Den første boken forlaget utga var den norske oversettelsen av Ludendorffs Frimureriets avsløring. I forbindelse med utgivelsen innledet Nielsen en korrespondanse med generalen som varte from til dennes død i 1937. Etter hvert ble impulsene Nielsen mottok fra generalens kone Mathilde Ludendorffs pseudovitenskapelige politisk-religiøse filosofi vel så viktig. I de etterfølgende årene utga Nielsen flere av Ludendorff-ekteparets bøker, og distribuerte tysk, svensk og dansk nasjonalsosialistisk, antisemittisk, antifrimurersk og antikatolsk litteratur, blant annet bøker av den ledende tyske antisemitt Theodor Fritsch og nazipartiets «sjefsideolog», Alfred Rosenberg.
NNSAP og Fronten
Høsten 1932 stiftet han partiet Norges Nasjonal-Socialistiske Arbeiderparti eller NNSAP. Fra 1932 og frem til han trådte ut av NNSAP 1934 utga han Fronten som offisielt partiorgan, med Adolf Egeberg jr. som redaktør. Fronten var en underskuddsgeskjeft, og Nielsen sponset utgivelsen med flere tusen kroner årlig. Her utga han flere av Bjørnstjerne Bjørnsons artikler mot frimureri og andre bevegelser. Samtidig ga Fronten Nielsen fritt spillerom til å publiserte sine egne politiske tanker, deriblant i stadige artikler med antisemittiske og antifrimurerske propaganda. Flere krasse utfall mot Nasjonal Samling (NS) ble også publisert. Avisen utkom først hver 14. dag, senere mer sporadisk, og siste nummer utkom 1. september 1940.
Nielsen trådte ut av NNSAP etter få år i partiet, etter konflikt med ledelsen om den ønskede partiprofilen. Der den for det meste yngre partiledelsen så sin hovedoppgave som kamp mot bolsjevismen, var Nielsens fokus i langt større grad angrep på jøder og frimurere. Videre hersket det utilfredshet over hvorledes Nielsen ledet partiet mer som sin egen bedrift enn som en politisk bevegelse.
Andre verdenskrig
Under den tyske okkupasjonen beveget Nielsen seg i utkanten av NS, uten noen gang å gå formelt inn i partiet. Han pleiet kontakt med sine gamle venner i den radikale nazistiske fløy, hvorav mange hadde funnet et politisk tilholdssted i Germanske-SS Norge, og han støttet aktivt opp om den pangermanske opposisjonen i NS.
Nielsen var ingen tilhenger av den tyske okkupasjonen eller Hitler. Derimot bisto han, som innbitt frimurermotstander, det tyske sikkerhetspolitiet Sicherheitsdienst (SD) i frimurerspørsmål fra sommeren 1940 av. Han hevdet at NS-ledelsen var infisert av frimurere og advarte tyskerne mot en rekke av Quislings nærmeste medarbeidere.
Da den norske Frimurerorden ble stengt i 1940, fikk Nielsen i oppgave å administrere dens eiendeler og avverget at de ble sendt til Tyskland. Etter frigjøringen ble det funnet to billass med frimurereiendeler i hans hjem på Frogner. Han ble fengslet og satt på Akershus festning tiltalt for landssvik.
Han ble dømt for landssvik og måtte betale en bot på 20 000 kroner.
Samlerinteresse
Hans samlerinteresse ga seg også andre uttrykk: han hadde en av de største våpensamlingene i Norge. I 1993 ble deler av samlingen solgt på auksjonshuset Christie's.
Poison
Poison er et amerikansk hardrock-band fra Mechanicsburg i Pennsylvania. Bandet ble startet i 1983 med navnet Paris, og navnet Poison ble tatt etter bandet hadde sett Spinal Tap på en konsert. De oppnådde stor internasjonal suksess på 1980- og 1990-tallet.
Debutalbumet Look What the Cat Dragged In fra 1986 endte på en tredjeplass på den amerikanske Billboard albumlisten, og solgte til tre ganger platinaplate i USA, en platinaplate i Canada, og fikk sølvplate i Storbritannia. I 1988 gikk de til topps på Billboard singellisten med sangen «Every Rose Has Its Thorn» fra albumet Open Up and Say...Ahh!. Albumet solgte til fem ganger platinaplate i USA, fire i Canada, og gullplate i Storbritannia. Oppfølgeren Flesh & Blood fikk tre platinaplater i USA, og fire i Canada. Native Tongue fra 1993 klarte kun å selge til gullplate i USA; men fikk platinaplate i Canada. Bandet har også mottatt platinaplate i USA for salg av konsertalbumet Swallow This Live (1991) og samlealbumet Poison's Greatest Hits: 1986–1996 (1996).
Karl August von Hardenberg
Karl August von Hardenberg, også skrevet: Carl August von Hardenberg, (født 31. mai 1750 i Essenrode, idag i Lehre, død 26. november 1822 i Genova) var en prøyssisk politiker og samfunnsreformator. Han ble prøyssisk utenriksminister 1804, senere ledende minister, og fra 1810 til 1822 prøyssisk statskansler. Hardenberg ble adlet og fikk tittelen fyrste i 1814.
Bakgrunn
Hardenberg ble født inn en adelig familie som sønn av den senere feltmarskalk Christian Ludwig von Hardenberg (1700–81) og Anne Sophie Ehrengart, født Büllow (1731–1809). Han vokste delvis opp hos sin onkel, den hannoverske geheimeråd og krigspresident Friedrich Carl von Hardenberg (1696–1763). Skolegangen ble ivaretatt av privatlærere, og var preget av opplysningstidens ideer. Hardenberg hadde også opphold på det private gymnasiet til Ludwig Wilhelm Ballhorn i Hannover.
Hannover 1773–1781
Etter hjemkomsten gikk han inn i Hannovers statsforvaltning, og ble i 1773 utnevnt til kammerråd og snart også geheimeråd.
Hardenberg giftet seg i 1774 med den på det tidspunkt 15 år gamle Juliane Frederikke Christiane Reventlow (1759–1793) fra København. Bruden tilhørte adelsslekten Reventlow. Hardenberg som tok navnet Hardenberg-Reventlow, tilbrakte flere år sommeren i slottet Krenkerup på Lolland, der han gikk på jakt.
I Hannover gjorde han seg til talsmann for en modernisering av hele innenriks- og finansforvaltningen. Han gikk også inn for en sammenslåing av Hannover og Preussen, dette i motsetning til fyrstedømmets ledende minister.
London 1781
I 1781 gikk han i tjeneste ved den tyske kanselli i London, med sikte på å etterfølge den daværende leder av kontoret. Da prinsen av Wales, den senere Georg IV, gjorde kur til Hardenbergs hustru, oppsto en skandale som også kom til uttrykk i pressen. Hardenberg måtte avbryte sitt London-opphold, og avsluttet også sitt ansettelsesforhold til Hannover.